Document ID: /roh_data/filtered/Bilingualer_Corpus_interleaved-it-rm.jsonl.gz/1530

This is a text translated from Italian to Rumantsch Grischun.
La maggioranza della Commissione approva nuovamente la dissociazione dei compiti giudiziari

Nella sessione di febbraio 2009, il Gran Consiglio si troverà per la seconda volta a doversi occupare della dissociazione dei compiti giudiziari, dopo che nell'ottobre dello scorso anno il Gran Consiglio aveva rinviato l'affare alla commissione preparatoria per una nuova valutazione.

La Commissione di giustizia e sicurezza ha di nuovo discusso in via preliminare il messaggio completato del Governo a destinazione del Gran Consiglio, alla presenza della Consigliera di Stato Barbara Janom Steiner. Nel quadro della revisione parziale della Costituzione cantonale proposta dal Governo, dovrà essere chiarita la questione di principio se ai circoli debbano spettare anche in futuro compiti giudiziari. Come lo scorso anno, l'affare è stato discusso in modo intenso e animato. La Commissione approva a stretta maggioranza il riordinamento della giurisdizione civile e penale di prima istanza per compensare gli effetti delle direttive imperative federali del Codice di diritto processuale penale svizzero e le loro ripercussioni per i circoli e i comuni. Si esprime inoltre a favore di una separazione chiara fra politica e giustizia a livello di circoli e della dissociazione dei compiti nel settore della giustizia. In questo senso, la maggioranza della Commissione concorda di nuovo con il messaggio del Governo e si esprime a favore della revisione parziale della Costituzione cantonale da sottoporsi a votazione popolare. Una minoranza vede fra le conseguenze dell'accoglimento dell'istanza del Governo la soppressione di fatto dei circoli e respinge la proposta, intendendo affrontare la dissociazione dei compiti solo nel 2010, in occasione della riforma delle strutture.

Organo: Commissione di giustizia e sicurezza

Fonte: it Commissione di giustizia e sicurezza

04.02.2009
La maioritad da la cumissiun beneventa puspè il detretschament da las incumbensas giudizialas

Il cussegl grond vegn a s'occupar durant la sessiun da favrer 2009 per la segunda giada dal detretschament da las incumbensas giudizialas, suenter ch'el aveva returnà la fatschenta l'october passà a la cumissiun predeliberanta per giuditgar da nov la situaziun.

La cumissiun per giustia e segirezza ha puspè predeliberà la missiva cumplettada da la regenza per mauns dal cussegl grond, e quai en preschientscha da la cussegliera guvernativa Barbara Janom Steiner. En il rom da la revisiun parziala da la constituziun chantunala che vegn proponida da la regenza duai vegnir sclerida la dumonda da princip, sch'ils circuls duain survegnir er en l'avegnir incumbensas giudizialas u betg. Sco avant in onn è la fatschenta vegnida discutada en moda intensiva e cuntraversa. Ina pitschna maioritad da la cumissiun ha beneventà la reordinaziun da la giurisdicziun civila e penala per ademplir uschia las prescripziuns liantas da la procedura penala svizra e lur consequenzas per ils circuls e per las vischnancas. Ella pleda plinavant a favur d'ina clera separaziun da la politica e da la giustia sin il plaun cirquital ed a favur d'in detretschament da las incumbensas en il sectur da la giustia. En quest senn sustegna la maioritad da la cumissiun puspè la missiva da la regenza e s'exprima per la revisiun parziala da la constituziun chantunala per mauns da la votaziun dal pievel. Ina minoritad presuma, sche la proposta da la regenza vegn acceptada, ch'ils circuls vegnian per consequenza abolids facticamain e refusa il project. Ella preferescha da cumenzar cun il detretschament da las incumbensas pir a chaschun da la refurma da las structuras l'onn 2010.

Gremi: cumissiun per giustia e segirezza

Funtauna: rg cumissiun per giustia e segirezza

04.02.2009